
DR 30.6.2011  

 

35 

Mungkin kita perlu juga mengadakan pusat latihan yang telah pun disoalkan oleh 
Yang Berhormat tadi. Terima kasih. 

Tuan Pengerusi [Datuk Dr. Wan Junaidi bin Tuanku Jaafar]: Yang Berhormat 
Timbalan Menteri, sudah habis? Baiklah. 

Fasal-fasal 1 hingga 33 diperintahkan jadi sebahagian daripada rang undang-
undang. 

Rang undang-undang dimaklumkan kepada Majlis sekarang. 

Majlis Mesyuarat bersidang semula. 

Rang undang-undang dilaporkan dengan tidak ada pindaan; dibacakan kali yang 
ketiga dan diluluskan. 

 

 

RANG UNDANG-UNDANG MAJLIS PERUNDINGAN GAJI NEGARA 2011 

Bacaan Kali Yang Kedua dan Ketiga 

12.48 tgh. 

 Menteri Sumber Manusia [Datuk Dr. S. Subramaniam]: Tuan Yang di-Pertua, 
saya mohon mencadangkan supaya Rang Undang-undang Majlis Perundingan Gaji Negara 
2011 iaitu suatu akta untuk menubuhkan Majlis Perundingan Gaji Negara dengan 
tanggungjawab untuk menjalankan kajian tentang semua perkara yang berkenaan dengan 
gaji minimum dan untuk membuat syor kepada kerajaan seupaya membuat perintah gaji 
minimum mengikut sektor, jenis pekerjaan dan kawasan wilayah dan untuk mengadakan 
peruntukan bagi perkara-perkara yang berhubungan dengannya dibacakan kali yang kedua 
sekarang. 

 Timbalan Yang di-Pertua [Datuk Dr. Wan Junaidi bin Tuanku Jaafar]: Silakan. 

 Datuk Dr. S. Subramaniam: Tuan Yang di-Pertua dan Ahli-ahli Yang Berhormat 
sekalian, kerajaan telah menetapkan sasaran untuk mencapai status negara 
berpendapatan tinggi menjelang tahun 2020 melalui empat tunggak utama transformasi 
iaitu Model Baru Ekonomi, Program Transformasi Kerajaan, Program Transformasi 
Ekonomi dan Rancangan Malaysia Kesepuluh.  

Dalam usaha mencapai matlamat menjadi sebagai negara maju dan 
berpendapatan tinggi dalam tempoh sembilan tahun dari sekarang, nasib golongan pekerja 
berpendapatan rendah ataupun golongan yang dianggap sebagai working poor, dengan 
izin, di negara ini perlu mendapat pembelaan sewajarnya selaras dengan prinsip 
keterangkuman dalam Gagasan 1Malaysia, ’Rakyat Didahulukan, Pencapaian Diutamakan’. 

■1250 

Tuan Yang di-Pertua, pada masa ini penetapan gaji bagi pekerja-pekerja sektor 
swasta di Malaysia, ditentukan melalui tiga kaedah iaitu: 

(i) kuasa-kuasa pasaran berdasarkan penawaran dan permintaan 
dalam   pasaran buruh; 

(ii) melalui perjanjian kolektif ataupun collective agreement hasil 
rundingan antara kesatuan sekerja dengan pihak majikan; dan 

(iii) melalui Majlis Penetapan Gaji di bawah Akta Majlis Penetapan 
Gaji 1947. 

 Daripada ketiga-tiga kaedah tersebut, hanya gaji yang ditetapkan melalui Majlis 
Penetapan Gaji merupakan gaji minimum. Namun begitu, penetapan gaji minimum adalah 
terhad pada subsektor tertentu bagi kumpulan pekerja yang mudah terjejas atau vulnerable 
groups seperti pembantu kedai, pekerja di pelabuhan, pekerja hotel, penyediaan makanan 
dan pengawal keselamatan.  



35 Mungkin kita perlu juga mengadakan pusat latihan yang telah pun disoalkan oleh Yang Berhormat tadi. Terima kasih. Tuan Pengerusi [Datuk Dr. Wan Junaidi bin Tuanku Jaafar]: Yang Berhormat Timbalan Menteri, sudah habis? Baiklah. Fasal-fasal 1 hingga 33 diperintahkan jadi sebahagian daripada rang undang- undang. Rang undang-undang dimaklumkan kepada Majlis sekarang. Majlis Mesyuarat bersidang semula. Rang undang-undang dilaporkan dengan tidak ada pindaan; dibacakan kali yang ketiga dan diluluskan. RANG UNDANG-UNDANG MAJLIS PERUNDINGAN GAJI NEGARA 2011 Bacaan Kali Yang Kedua dan Ketiga 12.48 tgh. Menteri Sumber Manusia [Datuk Dr. S. Subramaniam]: Tuan Yang di-Pertua, saya mohon mencadangkan supaya Rang Undang-undang Majlis Perundingan Gaji Negara 2011 iaitu suatu akta untuk menubuhkan Majlis Perundingan Gaji Negara dengan tanggungjawab untuk menjalankan kajian tentang semua perkara yang berkenaan dengan gaji minimum dan untuk membuat syor kepada kerajaan seupaya membuat perintah gaji minimum mengikut sektor, jenis pekerjaan dan kawasan wilayah dan untuk mengadakan peruntukan bagi perkara-perkara yang berhubungan dengannya dibacakan kali yang kedua sekarang. Timbalan Yang di-Pertua [Datuk Dr. Wan Junaidi bin Tuanku Jaafar]: Silakan. Datuk Dr. S. Subramaniam: Tuan Yang di-Pertua dan Ahli-ahli Yang Berhormat sekalian, kerajaan telah menetapkan sasaran untuk mencapai status negara berpendapatan tinggi menjelang tahun 2020 melalui empat tunggak utama transformasi iaitu Model Baru Ekonomi, Program Transformasi Kerajaan, Program Transformasi Ekonomi dan Rancangan Malaysia Kesepuluh. Dalam usaha mencapai matlamat menjadi sebagai negara maju dan berpendapatan tinggi dalam tempoh sembilan tahun dari sekarang, nasib golongan pekerja berpendapatan rendah ataupun golongan yang dianggap sebagai working poor, dengan izin, di negara ini perlu mendapat pembelaan sewajarnya selaras dengan prinsip keterangkuman dalam Gagasan 1Malaysia, 'Rakyat Didahulukan, Pencapaian Diutamakan'. #1250 Tuan Yang di-Pertua, pada masa ini penetapan gaji bagi pekerja-pekerja sektor swasta di Malaysia, ditentukan melalui tiga kaedah iaitu: (i) kuasa-kuasa pasaran berdasarkan penawaran dan permintaan dalam pasaran buruh; (ii) melalui perjanjian kolektif ataupun collective agreement hasil rundingan antara kesatuan sekerja dengan pihak majikan; dan (iii) melalui Majlis Penetapan Gaji di bawah Akta Majlis Penetapan Gaji 1947. Daripada ketiga-tiga kaedah tersebut, hanya gaji yang ditetapkan melalui Majlis Penetapan Gaji merupakan gaji minimum. Namun begitu, penetapan gaji minimum adalah terhad pada subsektor tertentu bagi kumpulan pekerja yang mudah terjejas atau vulnerable groups seperti pembantu kedai, pekerja di pelabuhan, pekerja hotel, penyediaan makanan dan pengawal keselamatan.